**KONKURRANSEGRUNNLAG**

(Konkurransebeskrivelse og kontraktsgrunnlag etter NS 3450)

Konkurranse med forhandling

etter forskriftens del I og II

for anskaffelse av

Totalentreprenør for bygging av omsorgsboliger til Sør-Odal kommune

Saksnr. 21/1710

**Innholdsfortegnelse**

[1 Innbydelsen 3](#_Toc85092360)

[1.1 Kort om anskaffelsen (Anskaffelsens formål) 3](#_Toc85092361)

[1.2 Kort om oppdragsgiver 3](#_Toc85092362)

[1.3 Forbehold om tillatelser eller finansiering 4](#_Toc85092363)

[1.4 Viktige datoer 4](#_Toc85092364)

[2 Anskaffelsesprosedyre og konkurranseregler 4](#_Toc85092365)

[2.1 Anskaffelsesprosedyre 4](#_Toc85092366)

[2.2 Konkurranseregler 5](#_Toc85092367)

[2.3 Kunngjøring 5](#_Toc85092368)

[3 Grunnlag for tilbudet 5](#_Toc85092369)

[3.1 Konkurransegrunnlagets oppbygning 5](#_Toc85092370)

[3.2 Spørsmål og svar til konkurransegrunnlaget 5](#_Toc85092371)

[4 Krav til tilbudet 5](#_Toc85092372)

[4.1 Tilbudets utforming 5](#_Toc85092373)

[4.2 Tilbudets innhold 6](#_Toc85092374)

[4.3 Offentlighetsloven 6](#_Toc85092375)

[4.4 Levering av tilbudet 6](#_Toc85092376)

[4.5 Vedståelsesfrist 7](#_Toc85092377)

[4.6 Tilbudskostnader 7](#_Toc85092378)

[4.7 Parallelle tilbud 7](#_Toc85092379)

[4.8 Begrensning av antall ledd i leverandørkjeden 7](#_Toc85092380)

[4.9 Taushetsplikt 8](#_Toc85092381)

[4.10 Forbud mot at oppdragsgivers ansatte deltar i konkurransen 8](#_Toc85092382)

[5 Kvalifikasjonskrav 8](#_Toc85092383)

[5.1 Leverandørens registrering, autorisasjon mv. 8](#_Toc85092384)

[5.2 Leverandørens økonomiske og finansielle kapasitet 8](#_Toc85092385)

[5.3 Leverandørens tekniske og faglige kvalifikasjoner 10](#_Toc85092386)

[5.4 Kvalitetssikringsstandarder og miljøledelsesstandarder 10](#_Toc85092387)

[5.5 Støtte fra andre foretak 10](#_Toc85092388)

[6 Tildelingskriterier 11](#_Toc85092389)

[6.1 Tildeling 11](#_Toc85092390)

[6.2 Pris 11](#_Toc85092391)

[6.3 Kvalitet 12](#_Toc85092392)

[7 Avtalevilkår 13](#_Toc85092393)

[8 Vedlegg 13](#_Toc85092394)

# Innbydelsen

## Kort om anskaffelsen (Anskaffelsens formål)

Sør-Odal kommune har vedtatt å bygge 10 nye boliger til utviklingshemmede som har fått fall i funksjonsnivået (Heldøgns omsorgsboliger – HDO). Boligene skal bygges på Korsmo i kommunesenteret Skarnes i nærheten av eksisterende omsorgsboliger for utnyttelse av felles personell.

Det er engasjert arkitekt som i samråd med egne rådgivere innenfor ulike fag har utarbeidet tegningsunderlag og kravspesifikasjoner for totalentreprisen. Arkitekt vil bli tiltransportert totalentreprenør i gjennomføringsfasen.

Kommunen har gjennomført en bred brukermedvirkning, både med brukere/ansatte, pårørende og Husbanken. Prosjektet skal prosjekteres i henhold til krav fra Husbanken for å oppnå investeringstilskudd. Bygget inneholder i tillegg til 10 boenheter også fellesarealer for beboere, personalarealer og tekniske rom. Det skal også danderes utearealer med hage/parkanlegg, samt carport/parkeringsplasser.

Bygget består av to plan over bakkenivå og har et samlet areal (BTA) på ca. 1.500 m2. Bygget skal føres opp i krysslaminert tre (KLT – Massivtre) med fjernvarme som varmeenergikilde og skal oppnå energiklasse A. Kommunen ønsker i tillegg fokus på å benytte materialer og produkter med lavt klimagassutslipp, og lang holdbarhet og lave vedlikeholdskostnader.

Anskaffelsens totale verdi er estimert til å være kr. 38.000.000 eks. mva.

Anskaffelsesdokumentene er bygd opp iht. NS 3450, og består av konkurransebeskrivelsen (dette dokumentet) og kontraktsgrunnlaget.

## Kort om oppdragsgiver

Kommunene Eidskog, Grue, Kongsvinger, Nord-Odal, Sør-Odal, Våler og Åsnes med tilhørende interkommunale selskaper (IKS) herunder GBI, GIR, GIV, GIVAS, Glåmdal Sekretariat, SOR har inngått avtale om innkjøpssamarbeid, Regionalt innkjøp i Kongsvingerregionen (RIIK). Kongsvinger kommune er vertskommune. For mer informasjon, se [www.riik.no](http://www.riik.no).

Oppdragsgiver for denne konkurransen er Sør-Odal kommune. Sør-Odal kommune ligger helt sør i Innlandet fylkeskommune. Kommunen har et areal på 516,8 km2, og har ca. 7.900 innbyggere og en positiv befolkningsutvikling. Ca. 2.400 av innbyggerne bor i kommunesenteret Skarnes.

Les mer om kommunen på [www.sor-odal.kommune.no](http://www.sor-odal.kommune.no).

## Forbehold om tillatelser eller finansiering

Oppdragsgiver tar forbehold om at prosjektet godkjennes av andre offentlige myndigheter og politisk godkjenning av prosjektet i kommunestyret.

## Viktige datoer

Oppdragsgiver har lagt opp til følgende tidsrammer for prosessen:

Tabell 1 Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | Se Mercell-portalen |
| Frist for å levere tilbud | Se Mercell-portalen |
| Tilbudsåpning | Se Mercell-portalen |
| Forhandlinger | Ca en uke etter tilbudsåpning  |
| Frist for å levere inn revidert tilbud | Ca en uke etter forhandlingene |
| Valg av leverandør og meddelelse til leverandører | Etter evaluering |
| Utløp av karensperiode | 10 dager etter tildelingsbeslutning |
| Kontraktsinngåelse | Etter utløp av karensperioden |
| Tilbudets vedståelsesfrist | Se Mercell-portalen |

Det gjøres oppmerksom på at tidspunktene etter åpning av tilbudene er foreløpige. En eventuell forlengelse av vedståelsesfrist kan kun skje med leverandørens samtykke.

# Anskaffelsesprosedyre og konkurranseregler

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del II. Kontraktstildeling vil bli foretatt etter prosedyren åpen tilbudskonkurranse jfr. FOA § 8-3.

Oppdragsgiver planlegger å gjennomføre dialog gjennom forhandlinger med en eller flere av leverandørene som inngir tilbud i konkurransen. Forhandlingene vil kunne gjelde alle sider av tilbudene. Utvelgelsen av hvem det vil forhandles med vil bli foretatt etter en vurdering av tildelingskriteriene. Det planlegges å ha forhandlinger med maksimalt 5 leverandører.

Forhandlinger blir ikke gjennomført dersom oppdragsgiver, etter at tilbudene er mottatt, vurderer at forhandlinger ikke er hensiktsmessig. Dialog i form av rettinger/avklaringer gjennomføres ved behov.

Leverandøren oppfordres derfor på det sterkeste til å følge de anvisninger som gis i dette konkurransegrunnlaget med vedlegg og eventuelt stille spørsmål ved uklarheter via Mercell-portalen.

## Konkurranseregler

Oppdatering av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer i konkurransegrunnlaget som ikke er av vesentlig karakter. Rettelser, suppleringer eller endringer, samt spørsmål og svar i anonymisert form, kunngjøres elektronisk via Mercell-portalen.

Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger via Mercell-portalen.

Dersom det oppdages feil i konkurransegrunnlaget, bes det om at dette formidles til oppdragsgiver via kommunikasjonsmodulen i Mercell-portalen.

Kommunikasjon

All kommunikasjon i prosessen skal foregå i Mercell–portalen.

Skatteattest

Valgte leverandør med underleverandører skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Kunngjøring

Anskaffelsen er kunngjort på Doffin.

# Grunnlag for tilbudet

## Konkurransegrunnlagets oppbygning

Konkurransegrunnlaget består av konkurransebeskrivelsen (dette dokumentet) og kontraktsgrunnlaget etter NS 3450 med vedlegg som angitt i kapittel 8.

## Spørsmål og svar til konkurransegrunnlaget

Spørsmål og svar blir besvart i anonymisert form og kunngjøres elektronisk via Mercell-portalen.

# Krav til tilbudet

## Tilbudets utforming

Tilbudsbrevet skal være signert av person som kan forplikte tilbyder.

Forespørselen skal være skrevet på norsk, svensk eller dansk.

## Tilbudets innhold

Tilbudet utformes med disposisjon som angitt i Tabell 2, og skal legges ved under fanebladet Dokumenter i Mercell-portalen.

Tabell 2 Tilbudets utforming

|  |  |
| --- | --- |
| **Dokument** | **Dokumentnavn** |
| Vedlegg 1 | Tilbudsbrev utfylt av tilbyder |
| Vedlegg 2 | Dokumentasjon på oppfyllelse av kvalifikasjonskrav (jfr. kapittel 5) |
| Vedlegg 3 | Utfylt prisskjema (Bilag F1 Prisskjema C01 011021) |
| Vedlegg 4 | Forpliktelseserklæring(er). Dette skal kun leveres dersom leverandøren støtter seg på kapasiteten til annen virksomhet. |
| Vedlegg 5 | Oppgaveforståelse (jfr. kapittel 6) |
| Vedlegg 6 | Erfaring og kompetanse (jfr. kapittel 6) |

Filer i ZIP-format skal ikke legges ved tilbudet.

I tilfelle vedleggene inneholder motstridende informasjon vil dokumentrangen være lik listen ovenfor.

Avvik og forbehold

Eventuelle forbehold skal oppgis i vedlegg 1 – Tilbudsbrev. Forbehold skal formuleres på en klar og entydig måte slik som gjør det mulig for oppdragsgiver å vurdere betydning av forbeholdene uten å tå kontakt med tilbyder.

Alternative tilbud

Alternative tilbud aksepteres ikke.

Deltilbud

Det er ikke adgang til å gi tilbud på deler av oppdraget.

## Offentlighetsloven

Tilbyder bes om å sladde opplysningene i sitt tilbud som anses som taushetsbelagte. Den sladdede versjonen av tilbudet skal vedlegges tilbudet. Tilbyder bes også om å gi begrunnelse for hvorfor de enkelte opplysningene som ønskes sladdet bør unntas offentlighet, vedlegg 5 – Offentlig innsyn skal fylles ut.

## Levering av tilbudet

Alle tilbud skal leveres elektronisk via Mercell-portalen, www.mercell.no innen tilbudsfristen. For sent innkomne tilbud vil bli avvist (systemet tillater heller ikke å sende inn tilbud elektronisk via Mercell etter tilbudsfristens utløp).

Hvis tilbyder ikke har bruker hos Mercell, eller har spørsmål knyttet til funksjonalitet i verktøyet, for eksempel, hvordan du skal gi tilbud, ta kontakt med Mercell Support på tlf.: 21 01 88 60 eller på e-post til: support@mercell.com.

Det anbefales at tilbudet leveres i god tid før fristens utløp.

Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

**Elektronisk signatur ved levering.**

Under innleveringsprosessen blir tilbyder bedt om signere tilbudet elektronisk. Elektronisk signatur kan skaffes på www.commfides.com, www.buypass.no eller www.bankid.no.

Vi gjør oppmerksom på at det kan ta noen dager å få levert elektronisk signatur slik at denne prosessen settes i gang så snart som mulig.

Når det gjelder elektronisk signatur utenfor Norge, støtter Mercell-portalen følgende elektroniske signaturer:

Sverige: Svensk Bank ID, Nordea

Danmark: Nem ID, TDC/OCES

Innen EU benytter Mercell en tjeneste levert av Unizeto (<http://unizeto.eu/>) gjennom en avtale med DIFI og EU prosjektet PEPPOL ([www.peppol.eu](http://www.peppol.eu)). Dette støtter de aller fleste X.509-sertifikater, men det er dessverre ikke mulig å få listet opp de aktuelle sertifikatene.

Mercell anbefaler at man tester ut signeringen med sertifikatet man har tilgjengelig snarest mulig (i god tid før tilbudsfrist). Test funksjonaliteten ligger i påmeldings- / tilbudsinnleveringsstegene.

## Vedståelsesfrist

Leverandøren må vedstå seg sitt tilbud til det tidspunktet som er angitt i Mercell-portalen.

## Tilbudskostnader

Tilbyders omkostninger knyttet til deltakelse i konkurransen blir ikke refundert.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres altså ikke.

## Begrensning av antall ledd i leverandørkjeden

For bygge- og anleggskontrakter med en anslått verdi på 2,0 millioner kroner eks. mva stilles det krav om begrensning av antall ledd i leverandørkjeden i kontrakten. Leverandøren kan ikke, uten oppdragsgivers skriftlige samtykke, ha flere enn 2 ledd underleverandører i kjede under seg.

Oppdragsgiver forbeholder seg retten til å godta flere ledd i leverandørkjeden etter kontraktsignering dersom det på grunn av uforutsette omstendigheter er nødvendig for å få gjennomført kontrakten

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4 og forvaltningsloven § 13.

## Forbud mot at oppdragsgivers ansatte deltar i konkurransen

En ansatt hos oppdragsgiver kan ikke delta i konkurranse eller inngå kontrakt med den administrasjon hvor han gjør tjeneste. Det samme gjelder firma som helt eller i overveiende grad eies av en eller flere av oppdragsgivers ansatte.

# Kvalifikasjonskrav

For å kunne få sitt tilbud evaluert må leverandøren levere etterspurt dokumentasjon på at han oppfyller kvalifikasjonskravene.

## Leverandørens registrering, autorisasjon mv.

| **Krav**  | **Dokumentasjonskrav**  |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest
* Utenlandske selskaper: Godtgjørelse på at selskapet er registrert i et foretaksregister, faglig register eller et handelsregister i den staten leverandøren er etablert.
 |

## Leverandørens økonomiske og finansielle kapasitet

|  |  |
| --- | --- |
| **Krav**  | **Dokumentasjonskrav**  |
| Leverandøren skal ha tilstrekkelig økonomisk og finansiell kapasitet til å kunne oppfylle kontrakten.  | Kredittvurdering som er lik A (kredittverdig) eller bedre, målt ut fra Bisnode Norge AS’ AAA-ratingsystem – eller tilsvarende score fra andre velrenommerte ratingselskap. Vurdering skal baserer seg på siste kjente regnskapstall. Ratingen skal være utført av kredittopplysningsvirksomhet som har konsesjon til å drive slik virksomhet.Nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne levere kredittrating som dokumentasjon på at kvalifikasjonskravet er tilfredsstilt. I slike tilfeller vil dette likevel kunne kompenseres med å levere alternativ dokumentasjon sammen med tilbudet. |

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha erfaring fra sammenlignbare oppdrag. | Beskrivelse av leverandørens inntil 3 mest relevante oppdrag i løpet av de siste 3 årene, vedlegg 4 – Svarskjema erfaring skal fylles ut. Beskrivelsen må inkludere angivelse av oppdragets verdi, tidspunkt og mottaker (navn, telefon og e-post.) Det er leverandørens ansvar å dokumentere relevans gjennom beskrivelsen |
| Leverandøren skal ha tilstrekkelig evne og kapasitet til å kunne gjennomføre kontraktsforpliktelsene. | Oppdragsgiver vil her vurdere leverandørens erfaring med levering av den ytelse konkurransen omfatter i forhold til:* En beskrivelse av teknisk personell eller tekniske enheter, særlig dem som er ansvarlige for kvalitetskontrollen, som leverandøren råder over til å utføre kontrakten;
* En beskrivelse av redskaper, materiell og teknisk utstyr som leverandøren råder over til å utføre kontrakten;
* En beskrivelse av hvor stor del av kontrakten som leverandøren vurderer å sette bort til underleverandører.
 |

## Kvalitetssikringsstandarder og miljøledelsesstandarder

| **Krav** | **Dokumentasjonskrav** |
| --- | --- |
| Det kreves kompetanse og systemer som sikrer at ytelsen kan utføres med lave miljøbelastninger og høy grad av sikkerhet. Dette gjelder både den transporten som skal skje og arbeidet som skal utføres. | Sertifisering iht. ISO 14001, EMAS eller Miljøfyrtårn, eller andre miljøledelsesstandarder basert på relevante europeiske eller internasjonale standarder sertifisert av organer som overholder fellesskapets regelverk eller relevante europeiske eller internasjonale standarder vedrørende sertifisering. Dersom tilbyder ikke har en slik sertifisering kan annen dokumentasjon på tilsvarende miljøledelsestiltak godtas. |
| Tilbyder skal ha et godt og velfungerende kvalitetssikringssystem. | Redegjør for leverandørens kvalitetssikringssystem og rutiner som dokumenterer at kravet er dekt. Dersom dette er beskrevet i firmaets kvalitetssystem i samsvar med ISO 9001, eller tilsvarende 3.partsverifiserte system, er det nok å legge fram et gyldig sertifikat. |

## Støtte fra andre foretak

Tilbyder kan støtte seg på andre virksomheter for å oppfylle det finansielle kvalifikasjonskravet i punkt 5.2 og/eller kravet til tekniske og faglige kvalifikasjoner i punkt 5.3. Tilbyder skal i så fall fylle ut og levere vedlegg 3 – Forpliktelseserklæring for hver av virksomhetene han støtter seg på.

# Tildelingskriterier

## Tildeling

Tildelingen skjer på basis av hvilket tilbud som har det beste forholdet mellom pris og kvalitet.

Evalueringen i denne konkurransen gjennomføres etter modell for ekvivalent tilbudspris (ETP-modellen)[[1]](#footnote-1). ETP-modellen er en metode for vurdering av kvantitative og kvalitative sider ved tilbudet. De kvalitative elementene (v1, v2, osv.) i det enkelte tilbudet gis karakter for sin egnethet. Karakterer og vekter for kvalitetskomponentene i hvert enkelt tilbud brukes til å ”korrigere” tilbyders pris, og det beregnes en ekvivalent tilbudspris (ETP) for å kunne sammenligne tilbudene etter følgende formel:

$$ETP=Pris\* (M^{2}+k)/((\sum\_{i}^{}v\_{i^{}} m\_{i^{}}) +k)$$

Pris Tilbudets priser, beregnet iht. ”Prisskjema”.

M Maks karakterscore på skala.

k konstant, absolutt tall fra 0 til ∞.

v vekt. Summen av v (v1, v2, v3 og v4) =1,0 (100 %).

m tildelt karakter, mellom 0-5 for hver av v1, v2, osv..

Σvm vektet gjennomsnittskarakter for den aktuelle tilbyder, mellom 0-5.

ETP-modellen er et redskap for å velge det beste forholdet mellom pris og kvalitet ut fra de oppgitte kriterier og vekter, ETP er ikke prisen som skal betales. ETP skal avspeile at lav poengsum skal gi økonomisk gunstig totalleveranse. Lavest ETP er for oppdragsgiver det tilbudet med beste forholdet mellom pris eller kostnad og kvalitet, og vil tildeles kontrakten.

**For denne konkurransen gjelder**

M 5

m 0 - 5 (vurderingsskala), der 5 er best. Det kan gis halve poeng.

k 5

## Pris

Bilag F1 – Prisskjema skal fylles ut av tilbyder.

## Kvalitet

| ID | Kvalitetskriterier | Vekt (v) | Dokumentasjonskrav |
| --- | --- | --- | --- |
| v1 | **Oppgaveforståelse**Tilbyder skal beskrive hvordan oppdraget planlegges gjennomført med vekt på roller, rutiner, systemer, metoder og kvalitetssikring relatert til prosjektets faser og aktiviteter.Viktige forhold som Tilbyder må fokusere på i sin besvarelse av oppgaveforståelsen for de ulike fasene av prosjektet (Prosjektering, anskaffelser, bygging, ferdigstillelse og prøvedrift) er:1. **Miljø og Energi**Hvordan kan vi oppnå gode resultater på dette området som overstiger kravene i dette prosjektet?
2. **Massivtre**Hvordan kan vi få mest mulig synlig Massivtre-overflater inne i bygget for å oppnå god totaløkonomi, høy estetisk opplevelse, godt inneklima, god akustikk og samtidig skape et brannsikkert bygg?
3. **Arbeidsmetodikk** (BIM, digital samhandling, SHA mm.) Hvordan vil dette vil bli løst eller benyttet i dette prosjektet?
4. **Livssykluskostnader (LCC)** Hvordan kan vi oppnå en best mulig LCC-kostnad (årskostnader) i byggets driftsfase? Vurderingen blir knyttet til Tilbyderens mulighet til å påvirke kostnadene, erfaringer tilbyder har, samt Tilbyders anbefalte LCC-strategi for prosjektet som vil være gunstig for BH. De kostnadene som BH påvirker direkte selv, vil ikke bli med i evalueringen. Erfaring med lignende prosjekter vil telle.
5. **Evt. risiko**Beskrivelse av evt. risikoer som Tilbyder ser for seg i utførelsen av dette kontraktsarbeidet, og hvilke tiltak Tilbyder vil iverksette her. Hvordan skal tiltakene kunne heve kvaliteten, sikre økonomien og bidra til overholdelse av tidsfrister?

Tilbyders besvarelse skal følge den angitte inndeling. Punktene er satt opp i prioritert rekkefølge i forhold til vekting av underkriteriene.  | 60 % | Beskrivelse av oppgaveforståelsen og eventuelle vedlegg. Vedleggene må merkes og relateres til tildelingskriteriene. |
| v2 | **Erfaring og kompetanse**Det skal leveres organisasjonsplan som viser hvilke ressurser tilbyder vil benytte for oppdraget. CV for sentrale roller i oppdraget skal leveres, herunder:* Prosjektleder
* Prosjekteringsleder
* RIB (Massivtre)
* ITB-koordinator
* BIM-koordinator
* FDV-ansvarlig
* Anleggsleder

Erfaring med massivtre vil vektlegges. ITB og BIM – koordinatorer blir vektet høyere enn de andre rollene. Referanseperson skal oppgis og oppdragsgiver gis fullmakt til å kontakte vedkommende. | 40 % | CV for tilbudt personell som skal inneholde opplysninger om utdannelse (formell utdannelse og evt. fagkurs/etterutdanning) og tidligere utførte oppdrag (byggherre, verdi, type/art og medarbeiderens rolle i prosjektet). CV skal kun inneholde relevant informasjon. |

# Avtalevilkår

Kontraktsvilkår med bilag er vedlagt kontraktsgrunnlaget.

Avtaleforholdet reguleres av NS 8407.

Entrepriseform for prosjektet er Totalentreprise.

Kontrakten inneholder krav om lønns- og arbeidsvilkår, dokumentasjon og sanksjoner i samsvar med forskrift om lønns- og arbeidsvilkår av 8. februar 2008 nr. 112.

Kontrakten inneholder krav om at leverandøren er tilknyttet en lærlingordning og at lærlinger skal delta i utførelsen av kontraktarbeidet i tjenestekontrakter og kontrakter om bygge- og anleggsarbeider.

Kravet kan oppfylles av leverandøren eller en eller flere av hans underleverandører.

Utenlandske entreprenører kan oppfylle lærlingekravet ved å benytte lærlinger som er tilknyttet offentlig godkjent lærlingeordning i Norge eller tilsvarende ordning i annet EU/EØS- land.

# Vedlegg

Tabell 3 Vedlegg til konkurransegrunnlaget

|  |  |
| --- | --- |
| Dokument | Dokumentnavn |
| Vedlegg 1 | Tilbudsbrev |
| Vedlegg 2 | Kontraktsgrunnlaget med bilag (Bilag A1, B1, B2, B3, C1, ……) |
| Vedlegg 3 | Forpliktelseserklæring |
| Vedlegg 4 | Svarskjema erfaring |
| Vedlegg 5 | Evalueringsmatrise |

1. Referanse: Meland, Ø; Hannås, G; Robertsen, K.O. (2008) [↑](#footnote-ref-1)